മറവി രോഗം പൂര്ണമായി കാര്ന്നു തിന്നില്ലെങ്കിലും നാവും മനസ്സും ആഗ്രഹിക്കുന്ന വഴിയേ എത്താതെ രാജീവ് കളമശേരി പാതിവഴിയില് മുറിഞ്ഞുപോയ ഓര്മ്മകള് കോര്ത്തിണക്കിയ ജീവിതത്തിലേക്ക് പതിയെ നടന്നു നീങ്ങുകയാണ് അനുകരണ കലയുടെ കുലപതി രാജീവ് കളമശ്ശേരി. താന് ജീവനായി കരുതുന്ന ഏറ്റവും പ്രിയപ്പെട്ട മകളുടെ പേര് പോലും ഓര്ത്തെടുക്കാന് കഴിയാത്ത അവസ്ഥ. കലാരംഗത്തും തിളങ്ങി നില്ക്കുമ്ബോള് വിധിയുടെ വിളയാട്ടം കൊണ്ട് പിന്വലിക്കേണ്ടി വന്ന ഒരു കലാകാരന്. മറവി രോഗം പൂര്ണമായി കാര്ന്നു തിന്നില്ലെങ്കിലും നാവും മനസ്സും ആഗ്രഹിക്കുന്ന വഴിയേ എത്താതെ രാജീവ് കളമശേരി. പന്ത്രണ്ടാം വയസ്സിലാണ് രാജീവ് കളമശ്ശേരി തന്റെ കലാ ജീവിതത്തിലേക്ക് കടന്നുവരുന്നത്. സ്കൂള് നാടകങ്ങളിലൂടെയായിരുന്നു അരങ്ങേറ്റം. പിന്നീട് നിരവധി നാടകങ്ങളില് ബാലനടനായി അഭിനയിച്ചു. തന്റെ വഴി കലയാണെന്ന് പിന്നീട് തിരിച്ചറിയുകയായിരുന്നു അദ്ദേഹം. പിന്നീട് സിനിമകളിലേക്കും തിരിഞ്ഞു. 25 ഓളം സിനിമകളില് വലുതും ചെറുതുമായ വേഷങ്ങളില് അഭിനയിച്ചു. താന് ഏറെ സ്നേഹിച്ചിരുന്ന കലയില് നിന്നും മുറിഞ്ഞു പോയ ഓര്മ്മകള് രാജീവിനെ വിലക്കി. മുന് മുഖ്യമന്ത്രി എ കെ ആന്റണിയെ അനുകരിച്ചു കൊണ്ടാണ് രാജീവ് പ്രേക്ഷക ശ്രദ്ധ പിടിച്ചു പറ്റിയത്. എ കെ ആന്റണി, വെള്ളാപ്പള്ളി നടേശന്, ഒ രാജഗോപാല് എന്നിവരെ അനുകരിച്ചും രാജീവ് കലാരംഗം പിടിച്ചടക്കിയിരുന്നു. കലയും ജീവിതത്തെയും ഒന്നിച്ചു കൊണ്ടുപോയിരുന്നു സമയത്ത് രാജീവിന് ജീവിതത്തിലുണ്ടായ ദുരന്തത്തെക്കുറിച്ച് വെളിപ്പെടുത്തുകയാണ് മകള് നസ്രിന്. പെട്ടെന്നൊരു ദിവസം ഉപ്പയ്ക്ക് ഹാര്ട്ട് അറ്റാക്ക് ഉണ്ടായി. അതിനെ തുടര്ന്നു സണ്റൈസ് ഹോസ്പിറ്റല് അഡ്മിറ്റാക്കി. ആന്ജിയോപ്ലാസ്റ്റി ചെയ്യേണ്ടിവന്നു. തുടര്ന്നങ്ങോട്ട് ദുരന്തം ഞങ്ങളെ പിന്തുടരുകയായിരുന്നു. പിന്നീട് ഒരു ദിവസം ബാത്റൂമില് ചെറുതായൊന്ന് ഉപ്പ തല തട്ടി വീണപ്പോള് അത് തങ്ങളുടെ ജീവിതത്തിലെ ഏറ്റവും വലിയ ദുരന്തമായി മാറുമെന്ന് കരുതിയില്ല. നിസ്സാരമെന്നു കരുതിയ വീഴ്ചയുടെ മുന്നോടിയായി സ്ട്രോക്ക് വന്ന് ബ്ലഡ് ക്ലോട്ടായി. പതിയെ ഉപ്പയുടെ ഓര്മ്മകള് മറഞ്ഞു തുടങ്ങി. പഴയതുപോലെ കൃത്യമായി ഒന്നും ഓര്ത്തെടുക്കാന് പറ്റാതെയായി. വാക്കുകള് മുറിഞ്ഞു പോകുന്നു. വാക്യങ്ങള് ഓര്മ്മയില്ല. കലാരംഗത്തു നിന്ന് പിന്മാറിയതോടെ വരുമാനവും നിലച്ചു നസ്രിന് പറഞ്ഞു. തുടര്ന്ന് ഭാര്യയും നാല് പെണ്കുട്ടികളും അടങ്ങിയ കുടുംബം ജപ്തി ഭീഷണിയിലായി. മിമിക്രിയും സിനിമയുമായി മുന്നോട്ടു പോയി കൊണ്ടിരുന്നു രാജീവന് അപ്രതീക്ഷിതമായി വിശ്രമിക്കേണ്ടി വന്നെങ്കിലും മലയാളികള് രാജീവിനെ ഇന്നും മറന്നിട്ടില്ല. ഇപ്പോള് ഓര്മ്മകള് കൂട്ടിച്ചേര്ത്ത് രാജീവ് ജീവിതത്തിലേക്ക് തിരിച്ചുവരികയാണ്.